Middelsstore, lange og tynne, brune til svarte trebukker, dekkvingene gjerne med gulaktige flekker eller lengdestriper. Antennene er tynne, litt kortere enn kroppen. Pronotum er trapesformet med litt uttrukne bakhjørner. Dekkvingene er ganske smale, jevnbrede til tydelig avsmalnende bakover, noen ganger litt utvidete i spissen (svakt timeglass-formede). Beina er lange, lårene slanke, føttene på bakbeina påfallende lange og tynne.